‘ภัทร’กังวลจีนเดี้ยงแรง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

หุ้นดิ่งนำเศรษฐกิจ
หุ้นโลกดีทองแผ่ว
มิ.ย.เห็นเป้า800โพสต์ทูเดย์ — บล.ภัทร สะกิดนักลงทุนอย่าเพิ่งดีใจหุ้นวิ่งแรง หวั่นเศรษฐกิจจีนวูบแรงเกินคาด หลังเห็นสัญญาณหุ้นร่วงหนักกว่าเพื่อน คาดปัญหาหนี้ประเทศมหาอำนาจป่วนโลกอีก 5 ปี 
นายศุภวุฒิ สายเชื้อ กรรมการผู้จัดการสายงานวิจัย บริษัทหลักทรัพย์ (บล.) ภัทร เปิดเผยว่า เศรษฐกิจของจีนอาจจะชะลอตัวลงแรงก็ได้ หากพิจารณาจากดัชนีหุ้นจีนปรับตัวแรงที่สุดในช่วง 67 สัปดาห์ ซึ่งดัชนีหุ้นทั่วโลกลดลง 15% เพราะการลงทุนในตลาดหุ้นเป็นการซื้ออนาคต 
นอกจากนี้ ยังมองว่าปัญหาหนี้สาธารณะของประเทศสหรัฐ ยุโรป และญี่ปุ่น จะยังเป็นปัจจัยลบที่เข้ามารบกวนการฟื้นตัวของเศรษฐกิจโลกตลอด 5 ปีนี้
อย่างไรก็ตาม บล.ภัทร ได้ปรับเพิ่มประมาณการเศรษฐกิจของไทยในปีนี้ เป็นขยายตัว 4.5% จากเดิมมองไว้เพียง 3.5% เท่านั้น หลังตัวเลขเศรษฐกิจในไตรมาสแรกออกมาโตถึง 12% นับว่าแข็งแกร่งมาก
นายศุภวุฒิ กล่าวว่า ต่างชาติขายออกมามากในช่วงนี้ ในส่วนของเงินลงทุนระยะยาวยังไม่ออกจากตลาดหุ้นไทย ซึ่งปัจจุบันมีอยู่มากกว่าครึ่งของปริมาณหุ้นที่หมุนเวียนในตลาดหุ้น เพราะหากขายหุ้นตอนนี้จะได้ราคาที่ต่ำ และต้องการดูปัจจัยการเมืองประกอบด้วยว่าจะมีผลกระทบในอนาคตหรือไม่ ซึ่งยังเชื่อว่าขณะนี้ปัญหาการเมืองยังไม่จบ เพราะความขัดแย้งยังอยู่
นายศุภวุฒิ กล่าวต่อว่า ในวันเสาร์ที่ 5 มิ.ย. จะเดินทางไปพบลูกค้าต่างชาติที่ยุโรป ซึ่งหลังจากนั้นจะเห็นภาพความเชื่อมั่นของนักลงทุนอย่างชัดเจน 
นายชัยพร น้อมพิทักษ์เจริญ ผู้ช่วยกรรมการผู้อำนวยการ บล.บัวหลวง กล่าวว่า ในเดือน มิ.ย.นี้ คาดว่าดัชนีหุ้นมีโอกาสขึ้นไปทดสอบระดับ 780800 จุด แต่ภาวะเหมาะกับการเข้ามาเล่นรอบมากกว่าการถือเพื่อลงทุน 
“ฝ่ายวิจัยของเราได้ปรับลดเป้าหมายดัชนีปีนี้ลงเหลือ 800 จุด และกำไรบริษัทจดทะเบียนเติบโตลดลงเหลือ 1415% จากเดิม 17%” นายชัยพร กล่าว
ทั้งนี้ ในเดือน พ.ค. ตลาดหุ้นไทยมีส่วนลดประมาณ 3032% เมื่อเทียบกับตลาดหุ้นในเอเชียและอาเซียน เพราะได้รับผลกระทบทางการเมือง แต่ขณะนี้สถานการณ์ดีขึ้นคงเหลือส่วนต่างเพียง 5% เท่านั้น ซึ่งดีกว่าปกติที่มีส่วนลดเฉลี่ย 15% 
ขณะที่นักลงทุนต่างชาติถือหุ้นไม่รวมส่วนที่เป็นพันธมิตรทางธุรกิจลดลงเหลือ 2.2 แสนล้านบาท จากยอดสะสมปี 2551 อยู่ที่ 3.8 แสนล้านบาท
ด้านตลาดหุ้นทั่วโลกปรับตัวขึ้นแรงหลังตัวเลขเศรษฐกิจสหรัฐออกมาดีเกินคาด และเก็งว่าปัญหาในยุโรปจะได้รับความช่วยเหลือในการประชุม จี20 สุดสัปดาห์นี้ ซึ่งดัชนีหุ้นและราคาสินทรัพย์เสี่ยง เช่น ราคาน้ำมันดีขึ้น กลับเป็นแรงกดดันให้มีการขายทองคำออกมา ส่งผลให้ราคามีแนวโน้มอ่อนตัวลงในช่วงสั้น
สำหรับตลาดหุ้นไทยมีแรงซื้อจากนักลงทุนสถาบัน ทั้งในประเทศซื้อสุทธิ 1,923 ล้านบาท ต่างชาติกลับมาเก็บ 1,514 ล้านบาท พอร์ต บล. ซื้อ 954 ล้านบาท รายย่อยทิ้ง 4,392 ล้านบาท ช่วยสนับสนุนให้ดัชนีปิดที่ 765.96 จุด พุ่ง 16.28 จุด หรือ 2.17% มูลค่ามากขึ้น 24,210 ล้านบาท